open-index/open-wikipedia-markdown huggingface dataset:
Fromelennes

**Fromelennes** on kunta Pohjois-Ranskassa Ardennesin departementissa Grand Estin alueella. Se sijaitsee noin 60 kilometriä Charleville-Mézièresin kaupungista pohjoiseen ja rajoittuu Belgian rajaan.

*Grotte de Nichet* eli Nichetin luola on luonnon kalkkikiveen muodostama luola. Luolat ovat mytologiassa nutoneiden asuinpaikka. Nutonit ovat Ardenneilla tontun tapaisia pieniä olentoja. Luola on ollut avoin vuodesta 1895 lähtien, ja se avattiin uudelleen yleisölle vuonna 1987. Luolaan tehdään opastettuja kierroksia.

## Lähteet

## Aiheesta muualla
Dietyyliaminoetanoli

**Dietyyliaminoetanoli** (C6H15NO) eli **dietyylietanoliamiini** on aminoalkoholeihin kuuluva orgaaninen yhdiste. Yhdistettä voidaan käyttää muun muassa korroosionestoaineena ja muiden yhdisteiden valmistamiseen.

## Ominaisuudet, valmistus ja käyttö
Huoneenlämpötilassa dietyyliaminoetanoli on väritöntä nestettä. Yhdiste liukenee veteen ja liuos on heikosti emäksinen. Dietyyliaminoetanoli liukenee myös etanoliin, dietyylieetteriin ja asetoniin.

Tyypillisin valmistusmenetelmä on dietyyliamiinin ja etyleenioksidin reaktio. Toinen tapa on dietyyliamiinin ja 2-kloorietanolin reaktio.

Dietyyliaminoetanolia käytetään korroosionestoaineena ja emulsioiden stabiloimiseen. Yhdisteestä valmistetaan muun muassa puudutteita (prokaiini ja tetrakaiini), maatalouskemikaaleja, maaleja ja pinnoitteita.

## Lähteet
Lodovico Ferrari

**Lodovico Ferrari** (tai **Ludovico**) (2. helmikuuta 1522 Bologna, Kirkkovaltio – 5. lokakuuta 1565 Bologna) oli italialainen matemaatikko. Hän löysi ensimmäisenä neljännen asteen yhtälön ratkaisukaavan.  

## Elämä ja ura
Ferrarin suku oli alun perin kotoisin Milanosta. Hänen isoisänsä oli paennut Pohjois-Italiasta Bolognaan. Ferrarin vanhemmat kuolivat hyvin nuorina, ja hänet otettiin 15-vuotiaana juoksupojaksi tunnetun italialaisen matemaatikon Gerolamo Cardanon palvelukseen. Cardano opetti Ferrarille, joka ei ollut saanut minkäänlaista kouluopetusta, oman kuvauksensa mukaan latinaa, kreikkaa ja matematiikkaa. Hän löysi Cardanon johdolla neljännen asteen yhtälön ratkaisukaavan. Cardano julkaisi tämän ratkaisun yhdessä kolmannen asteen yhtälön ratkaisukaavan kanssa teoksessaan *Ars magna de Regulis Algebraicis* vuonna 1545.

Tämän jälkeen Ferrari ryhtyi Cardanon puolesta kiivaaseen kiistaan Niccolò Fontana Tartaglian kanssa siitä, kumpi löysi ensimmäisenä neljännen ja kolmannen asteiden yhtälöiden ratkaisun. Kuuden painetun haasteen ja vastahaasteen jälkeen Ferrari ja Tartaglia kävivät 10. elokuuta 1548 julkisen väittelyn yhtälöistä, jonka voittajaksi julistettiin Ferrari. Menestys toi hänelle välittömästi mainetta, ja hän sai runsaasti tarjouksia eri virkoihin. Koska Tartaglia osoittautui taidoiltaan selvästi huonommaksi kuin Cardanon oppilas Ferrari, hän lähti Milanosta pakoon seuraavana yönä. Ferrari piti sittemmin julkisia luentoja matematiikasta Milanossa ja siirtyi Mantovan herttuakuntaan kardinaali Ercole Gonzagan palvelukseen verovirkailijaksi 1548–1556. Riitojen jälkeen hän joutui luopumaan tästä tuottoisasta virasta. Vuonna 1564 Ferrarista tuli Bolognan yliopiston matematiikan professori.

## Lähteet

## Aiheesta muualla
Oh! Calcutta!

**Oh! Calcutta!** on New Yorkissa vuonna 1969 ensi-iltansa saanut revyymuotoinen musikaali, jonka alkuperäisversion sketsien kirjoittajia olivat John Lennon, Samuel Beckett, Jules Feiffer ja Sam Shepard. Esitys sai aikaan suurta kohua näyttelijöiden alastomuudesta ja monista suorasukaisista seksiaiheisista kohtauksista. Monissa maissa erilaisina versiona tuotettu esitys koetteli 1970-luvun taitteessa siveellisyyslainsäädännön rajoja ja aiheutti julkista keskustelua.

Alastomuutta ensi kertaa näyttämöille tuoneen *[[Hair]]*-musikaalin vanavedessä syntynyt *Oh! Calcutta!* pyöri New Yorkin Broadwayllä 20 vuotta 5&nbsp;959 esityksen verran elokuuhun 1989 asti, ja se on kaikkien aikojen neljänneksi esitetyin Broadway-tuotanto musikaalien *[[Chicago (musikaali)|Chicago]], [[A Chorus Line]]* ja *[[Leijonakuningas#Musikaali|The Lion King]]* jälkeen. Se sai Lontoon-ensi-iltansa Roundhouse-teatterissa vuonna 1970 ja menestyi sielläkin liki 4&nbsp;000 esityksen verran. Lontoon-versio oli sisällöltään erilainen kuin Broadwayn-versio, kirjoittajana muun muassa Kenneth Tynan ja ohjaajana Shakespeare-tuotannoistaan tunnettu Clifford Williams, joka teki *Oh! Calcuttan* myös Pariisissa.

Suomessa revyy tuli näyttämölle helsinkiläisessä Gloria-elokuvateatterissa Pienellä Roobertinkadulla uudenvuodenaattona 1971 muttei menestynyt pitkään. Sen käsikirjoittajana oli Jukka Virtanen, ohjaajana Ere Kokkonen ja esiintyjinä Ville-Veikko Salminen, Ritva Vepsä, Ossi Ahlapuro, Helena Mäkelä, Aarno Raninen, Pirkko Saanakorpi, Erik Uddström, Titta Jokinen, Vesa Pallasvesa ja Kaarina Tuunanen. Adams Filmi Oy taltioi esityksen lyhytelokuvaksi, ja suppeampi versio *Mini-Calcutta* lähti maakuntakiertueelle Ossi Ahlapuron, Titta Jokisen ja Malla Paimensalon voimin.

Pornografian vastaisesta taistelustaan tunnettu Suomen Kristillisen Liiton kansanedustaja, pappi Olavi Ronkainen vaati kaikkia 15:tä suomalaistekijää oikeuteen yksin teoin tehdystä ja jatketusta epäsiveellisten julkaisujen levittämisen ehkäisemiseksi annetun lain säännösten rikkomisesta ja sukupuolisiveellisyyden julkisesta loukkaamisesta. Helsingin raastuvanoikeus ei ottanut juttua aluksi käsiteltäväkseen koska katsoi, ettei Ronkaisella ole asianomistajan oikeutta esittää tapauksen johdosta rangaistusvaatimuksia. Helsingin hovioikeus oli toista mieltä ja palautti kanteen uuteen alioikeuskäsittelyyn. Kanne kuitenkin eteni niin hitaasti, että Ronkainen luopui siitä 1975.

Revyyn nimi *Oh! Calcutta!* tulee suunnilleen samoin ääntyvästä ranskankielisestä huudahduksesta ”O quel cul t’as !”, suomeksi ’Oi mikä peppu sinulla onkaan!’. Nimi viittaa myös Kalkuttan kaupunkiin Intiassa (nyk. Kolkata).

## Lähteet
SeaLifeBase

**SeaLifeBase** on vuonna 2005 perustettu tietokanta, joka on vuodesta 2007 ollut saatavilla Internetin kautta. Tietokannasta käyttäjät voivat ilmaiseksi etsiä tietoa suurimmasta osasta maailman merieläimistä. Tietokanta ei kuitenkaan sisällä tietoa sellaisista kaloista, joilla on evät. Sen tavoite on tarjota tietoa etenkin uhanalaisista ja kaupallista hyväksikäyttöä kokevista lajeista. Vuoteen 2020 mennessä tietokanta sisälsi tietoa 76 000 lajista ja sen sisältöön oli vaikuttanut yli 300 yhteistyökumppania.

Sivusto on saatavilla yli 20 eurooppalaisella ja aasialaisella kielellä, joskaan ei suomeksi.

## Lähteet

## Aiheesta muualla
* Tietokannan kotisivu
Rinmanin vihreä

**Rinmanin vihreä**, myös **koboltinvihreä**, on vihreä väriaine, luultavasti kobolttisinkaattia CoZnO2. Sitä saadaan esimerkiksi sekoittamalla 1 osa kobolttikarbonaattia ja 9 osaa sinkkioksidia. Seosta hehkutetaan. Väriainetta käytetään vesiväreissä ja öljyväreissä.Väri on magneettista huoneenlämmössä.

Väri on nimetty ruotsalaisen kemistin Sven Rinmanin mukaan.

## Lähteet
Amasis II

**Amasis II**, joka tunnetaan myös nimellä **Ahmose II**, oli muinaisen Egyptin 26. dynastian faarao, joka hallitsi vuosina 570–526 eaa. Hän oli alun perin faarao Apriesin kenraali, joka nousi kapinaan hallitsijaansa vastaan. Amasis II:n valtaistuinnimi on **Henemibre** (*Hän, joka syleilee Ren sydäntä*).

Amasis nousi valtaan vuonna 570 eaa., kun Apriesin Kyreneen suuntautunut sotaretki epäonnistui pahasti. Egyptin armeija nousi kapinaan, ja kun Apries lähetti Amasisin rauhoittamaan kapinaa, kapinoitsijat huudattivatkin Amasisin uudeksi faaraoksi. Seuranneessa sisällissodassa Amasisin joukot löivät Apriesin lähettämät sotilaat. Amasis surmasi Apriesin taistelussa, mutta järjesti kuitenkin Apriesille kuninkaalliset hautajaiset.

Tämän jälkeen Amasis vahvisti liiton Kyrenen kanssa menemällä naimisiin kyreneläisen naisen kanssa. Amasis pyrki myös liittoutumaan Kreikan kanssa. Herodotoksen mukaan Amasis ystävystyi Samoksen tyrannin Polykrateksen kanssa ja lahjoitti varat Delfoin temppelin uudelleenrakennusta varten. Amasis onnistui alistamaan Kyproksen valtansa alle, mahdollisesti Polykrateksen laivaston avustamana, ja pakotti Kyproksen maksamaan lunnaita. 

Pystyäkseen paremmin rajoittamaan Kreikan vaikutusvaltaa Amasis rajasi kaupankäyntioikeuden Niilin suistossa sijaitsevaan Naukratiksen kaupunkiin, joka sijaitsi lounaaseen Egyptin pääkaupungista. Naukratiksen kauppiaat saivat monia etuoikeuksia, joiden avulla kaupunki vaurastui nopeasti. Lisäksi Amasis salli kreikkalaisten perustaa muita kaupunkeja ja palvontapaikkoja Niilin suistoon.

Erään asiakirjan mukaan Amasiksen valtakauden 41. vuonna egyptiläiset tekivät tutkimusmatkan Nubiaan. Faarao Amasis laajensi lisäksi Neithin temppeliä Saisissa, pystytti Isikselle pyhäkön Memfisiin, rakensi temppelit Abydokseen ja Mendesiin sekä nilometrin Sepin temppeliin. Lisäksi hän rakennutti useita rakennuksia Baharijan keitaalle ja Heliopolisiin. Amasis haudattiin Saisin temppeliin. Amasista pidetään yhtenä kuudesta Egyptin lainsäätäjästä, ja kreikkalaiset kunnioittivat häntä nimeämällä hänet yhdeksi seitsemästä viisaasta.

Amasisin valtakausi oli Egyptille vaurauden aikaa, mutta Persian uhka kasvoi kuitenkin koko ajan. Herodotoksen mukaan Amasis liittoutui Lyydian Kroisoksen kanssa Persiaa vastaan. Persia voimistui siitä huolimatta nopeasti, ja Amasis kuoli vain puoli vuotta ennen kuin Persian kuningas Kambyses II valloitti Egyptin.

## Lähteet
Guarini

**Guarini** on muun muassa seuraavien henkilöiden sukunimi:

* Frank Joseph Guarini (s. 1924), yhdysvaltalainen demokraattisen puolueen poliitikko ja juristi
* Giovanni Battista Guarini (1538–1612), italialainen runoilija
* Guarino Guarini (1624–1683),  italialainen arkkitehti
* Justin Guarini (s. 1978), yhdysvaltalainen laulaja-näyttelijä
Champigneul-sur-Vence

**Champigneul-sur-Vence** on kunta Pohjois-Ranskassa Ardennesin departementissa Grand Estin alueella. Se sijaitsee noin kymmenen kilometriä Charleville-Mézièresin kaupungista etelään.

Champigneul-sur-Vencen vanhin asuintalo on 1600-luvun lopulla rakennettu *Maison du Laboureur*. Se edustaa Crêtes préardennaisesin seudulle tyypillistä kolmikymmenvuotisen sodan jälkeistä asuntoa. Savilattiaiseen asuntoon ei ole koskaan asennettu sähköä eikä juoksevaa vettä. Se on sisustettu aikakauden mukaisilla huonekaluilla ja työkaluilla. Taloon on mahdollista tutustua.

## Lähteet

## Aiheesta muualla
Sven Rinman

**Sven Rinman** (12. kesäkuuta 1720 Uppsala – 20. joulukuuta 1792 Eskilstuna) oli ruotsalainen vuoritieteilijä, kemisti ja metallurgi. Rinmania sanotaan joskus Ruotsin ”vuorialan isäksi”. Hän teki ansiokasta työtä raudan ja teräksen valmistusmenetelmien kehittämiseksi. Rinman perusti kaivoksia, teki keksintöjä ja paransi sulatusprosessia. Hänet valittiin 1753 Ruotsin tiedeakatemian jäseneksi.

Rinmanin mukaan on nimetty väriaine Rinmanin vihreä eli koboltinvihreä.

## Lähteet

## Aiheesta muualla
Logan Cholot

**Logan Cholot** (s. 11. kesäkuuta 2003) on ranskalainen karateka. Hän voitti Kyokushinin EM-pronssia 2022.

## Kilpaura
Cholot saavutti 2019 ensin tammikuussa Ranskan Openissa pronssia alle 60-kiloisten sarjassa. Huhtikuussa hän saavutti Belgian Openin mestaruuden nuorten sarjassa ja sen jälkeen lokakuussa Saksan Openissa nuorten alle 17-vuotiaiden sarjassa pronssia.

### EM-pronssia (2022)
Cholot oli mukana EM-kilpailuissa kesäkuussa 2022, jolloin hän eteni pronssiotteluun hävittyään välierissä İsmet Durmuşille. Pronssiottelussa hän voitti Yannis Toplanin.

Tammikuussa 2023 Cholot saavutti Puolan cupissa hopeaa hävittyään loppuottelussa Euroopan mestari Paweł Wolskille. Huhtikuussa hän sen sijaan saavutti Belgian mestaruuden voitettuaan loppuottelussa Nicolas Raynarin.

Helmikuussa 2026 Cholot oli mukana Lontoon Openissa. Hän saavutti alle 70-kiloisten sarjan mestaruuden voitettuaan loppuottelussa Izan Escarabajalin.

## Lähteet
Pete Docter

**Peter Hans Docter** (s. 9. lokakuuta 1968 Bloomington, Minnesota, Yhdysvallat) on yhdysvaltalainen elokuvaohjaaja, elokuvakäsikirjoittaja ja animaattori. Hänet tunnetaan parhaiten työstään Pixarin animaatioelokuvien parissa. Hän on saanut kolme Oscar-palkintoa ja kolme Baftan elokuvapalkintoa.

## Koulutus

Docter valmistui kandidaatiksi (*Bachelor of Fine Arts*) California Institute of the Arts -yliopistosta vuonna 1990.

## Filmografia

### Elokuvat

## Palkinnot ja ehdokkuudet

### Oscar-palkinnot

### Bafta-palkinnot

## Lähteet

## Aiheesta muualla

* 
*
Lag ba’omer

**Lag ba'omer** () on juutalainen juhla, jossa muistetaan kahta juutalaisen perinteen historiallista tapahtumaa: 100-luvulla eläneen rabbi Shimon bar Yochain kuolemaa, sekä ruttoepidemian, joka tappoi noin 24&nbsp;000 rabbi Akiban (joka eli suunnilleen samaan aikaan kuin Bar Yochai) oppilasta, loppumista. Juutalaisten keskuudessa lag ba’omer on erityisen suosittu naimisiinmenopäivä.

## Lähteet
Charles Keeling

**Charles Keeling** (20. huhtikuuta 1928 Pennsylvania – 20. kesäkuuta 2005 Montana) oli yhdysvaltalainen ilmastotutkija. Keeling tunnetaan erityisesti ilmakehän hiilidioksidipitoisuuden mittauksista. 50 vuotta kestäneiden mittaustensa avulla hän osoitti, että pitoisuus vaihtelee vuorokauden- ja vuodenajan mukaan ja että pitoisuus kasvaa, kun fossiilisia polttoaineita poltetaan. Hiilidioksidipitoisuuden kasvua kuvaavaa tilastoa kutsutaan ”Keelingin käyräksi”.

Keeling väitteli kemian tohtoriksi Northwestern-yliopistossa vuonna 1954. Sen jälkeen hän kehitti California Institute of Technologyssä tarkan menetelmän ilman hiilidioksidipitoisuuden mittaamiseksi. Aluksi hän keräsi ilmanäytteitä Kaliforniasta, kunnes sai rahoituksen Havaijille Mauna Loan mittausasemaan, jossa kaupunkien saasteet eivät vaikuttaneet mittaustuloksiin.

Keelingiä motivoi ruotsalaisen Svante Arrheniuksen esittämä ajatus, että ilmakehän hiilidioksidipitoisuus voisi nousta fossiilisten polttoaineiden polttamisen takia ja että se voisi vaikuttaa maapallon ilmastoon. 1950-luvulla ajatus oli kiistanalainen osittain sen takia, että oli epäselvää, kuinka suuri osa hiilidioksidipäästöistä imeytyy meriveteen. Muutaman vuoden mittausten jälkeen Keeling pystyi todistamaan, että Arrheniuksen teoria oli oikea ja ilmakehän hiilidioksidipitoisuus kasvaa. Hän mittasi myöhemmin hiilidioksidin määrää myös valtamerissä ja laati malleja hiilen kierrosta maapallolla.

Keeling teki elämäntyönsä Kalifornian yliopiston Scripps-merentutkimuslaitoksessa. Vuonna 1968 hänet nimitettiin meritieteen professoriksi. Vuonna 1994 Keeling valittiin Yhdysvaltain kansallisen tiedeakatemian jäseneksi. Hän sai elämänsä aikana lukuisia tiedepalkintoja. Vuonna 2002 presidentti George W. Bush myönsi Keelingille Yhdysvaltain korkeimman tiedepalkinnon, National Medal of Science.

## Lähteet

## Aiheesta muualla
* Keelingin omaelämäkerta ''Rewards and Penalties of Monitoring the Earth''
Bakari Diarra

**Bakari Diarra** (s. 1998), taiteilijanimeltään **baka®**, on suomalainen muotisuunnittelija ja rap-artisti. Hän perusti vaatemerkki Vitunleijan kesäkuussa 2020. 

Bakari Diarra on poliitikko Fatim Diarran veli.

Diarra on osallistunut vuonna 2023 Amazing Race Suomen ensimmäiselle kaudelle, sekä vuonna 2024 Selviytyjät Suomi yhdeksännelle kaudelle.

## Lähteet
Chagny (Ardennes)

**Chagny** on kunta Pohjois-Ranskassa Ardennesin departementissa Grand Estin alueella. Se sijaitsee noin 30 kilometriä Charleville-Mézièresin kaupungista etelään.

Vuonna 1768 Chagnyn asukkaat kirjoittivat Reimsin arkkipiispalle pyytäen suurempaa kirkkoa vanhan huonokuntoisen tilalle. Kuntalaiset sitoutuvat samalla osallistumaan taloudellisesti sen rakentamiseen. Saint-Pierren kirkon rakennustyöt tehtiin vuosina 1770-1780. Kunnassa on yksityinen maailmansotien museo *Le Musée des deux Guerres Mondiales*. Museossa on yli 50 000 esineen kokoelma sotilasajoneuvoista univormuihin.

## Lähteet

## Aiheesta muualla
Via Labicana

**Via Labicana** (lat.; ) oli roomalainen tie, joka kulki Latiumissa Italiassa ja johti alun perin Roomasta Labicumiin.

## Historia

Via Labicana sai nimensä siitä, että se oli alun perin tie Labicumiin. Sen alkuosa on saattanut olla myös osa alkuperäistä tietä Tusculumiin. Myöhemmin tietä jatkettiin Labicumista Albanovuorten itäpuolelle, kunnes se yhtyi Via Latinaan. Sellaisena se muodosti monin tavoin helpompikulkuisen reitin kyseiselle seudulle kuin Via Latina, sillä se ei vaatinut samanlaista vuorten ylitystä: sen korkein kohta oli lähes 200 metriä Via Latinaa alempana, ja sen pituus teiden yhtymäkohtaan saakka oli lähes sama. Niin siitä vaikuttaa tulleen ajan kuluessa suositumpi reitti. Niinpä esimerkiksi *[[Itinerarium Antonini Augusti]]* esittää Via Latinan liittyneen Via Labicanaan, eikä toisin päin, ja kuvaa Via Labicumin reitiksi aina Beneventumiin saakka. Strabonin todistus osoittaa kuitenkin, että virallisesti asia oli ainakin vielä Augustuksen ajalla toisin päin. Tiestä vastasi ainakin 200-luvulla jaa. sama virkamies kuin Via Latinasta.

## Reitti

Via Labicana erkani oikealle Via Praenestinasta juuri ennen Aurelianuksen muurien Porta Praenestina -porttia, jossa oli oma aukko kummallekin tielle. Strabon tosin sanoo kummankin tien saaneen alkunsa jo sisempien Serviuksen muurien Porta Esquilinalta, mutta muurien välinen osuus oli todennäköisesti virallisesti Via Praenestinaa, minkä voi päätellä siitä, että ulompien muurien portti sai siitä nimensä. Teiden välissä heti Porta Praenestinan ulkopuolella sijaitsi Eurysaceen hauta.

Via Labicanan ensimmäinen tieasema oli Ad quintanas, joka sijaitsi Labicumin kukkulan juurella. Tie päättyi, kun se liittyi joko Ad pictaksessa tai Ad biviumissa Via Latinaan. Tien kokonaispituus oli 25 roomalaista mailia eli noin 37 kilometriä Ad pictakseen laskettuna ja 30 mailia eli noin 44 kilometriä Ad biviumiin laskettuna.

Tien asemapaikat ja niiden väliset etäisyydet olivat *[[Itinerarium Antonini Augusti]]n* ja *[[Tabula Peutingeriana]]n* mukaan:

## Lähteet

## Aiheesta muualla
Via Laurentina

**Via Laurentina** oli roomalainen tie, joka kulki Latiumissa Italiassa ja johti Roomasta Laurentumiin.

Via Laurentina oli lähinnä Via Ostiensiksen haarauma. Se erkaantui Via Ostiensiksesta noin kolme roomalaista mailia Rooman porttien jälkeen, ja eteni lähes suoraan kohti nykyistä Torre di Paternòa. Noin yhdentoista mailin päässä Roomasta se ylitti pienen joen siltaa, joka vaikuttaa tunnetun nimellä Pons ad decimum ja myöhemmin Pons Decimus. Tästä seudulla on säilynyt nykyäänkin paikannimi Decimo. Nimi viittasi sijaintiin kymmenen mailin päässä Roomasta, mutta mittaukset sekä paikalta löydetty yhdentoista mailin mailipylväs osoittavat todellisen etäisyyden. Tiestä on löydetty osia sekä ennen että jälkeen siltaa.

## Lähteet
Via Minucia

**Via Minucia** oli roomalainen tie, joka kulki Apulia et Calabriassa Italiassa ja johti Beneventumista Brundisiumiin. Se oli vaihtoehtoinen reitti Via Appian loppuosalle. Via Trajana korvasi Via Minucian myöhemmin.

## Historia

Via Minucia tunnetaan vain huonosti. Sen paikalla kulki alun perin vanha paikallinen tie, jota käytettiin karjan laiduntamisessa. Sen rakennutti uudelleen roomalaiseksi sotilastieksi konsuli Marcus Minucius Rufus vuonna 110 eaa. Tie ei sopinut kovin hyvin raskaammalle liikenteelle eli vaunuille, ja korvattiin uudella Via Trajanalla, joka rakennettiin keisari Trajanuksen aikana noin vuonna 108–110 jaa.

## Reitti

Via Minucia haarautui Via Appiasta Beneventumissa ja kulki Aequum Tuticumin, Herdoniaen, Canusiumin, Butuntumin ja Egnatian kautta Adrianmeren rannikolle Brundisiumiin. Reitti oli suureksi osaksi sama, mistä Via Trajana myöhemmin kulki. On kuitenkin arveltu, että Via Minucia kulki eri reittiä ainakin Αequum Tuticumin ja Herdoniaen välillä, jossa se kulki Via Trajanaa eteläisempää reittiä laaksojen kautta sen sijaan, että olisi kulkenut läpi Daunian vuorten; sekä Butuntumin ja Egnatian välillä, jossa se kulki sisämaassa, siinä missä Via Trajana kulki rannikolla Bariumin kautta.

## Lähteet

## Aiheesta muualla
Via Nomentana

**Via Nomentana** oli roomalainen tie, joka kulki Latiumissa ja Samniumissa Italiassa ja johti Roomasta Eretumiin.

## Reitti

Via Nomentana suuntasi Roomasta pohjoiseen ja sitten koilliseen. Se kulki Serviuksen muurien läpi Porta Collinasta yhdessä Via Salarian kanssa. Heti tämän jälkeen Via Nomentana erkaantui oikealle, niin että Aurelianuksen muurien läpi se kulki tiestä nimensä saaneesta Porta Nomentanasta, kun taas Via Salaria kulki Porta Salariasta.

Via Nomentana ylitti Aniojoen (nyk. Aniene) Pons Nomentanus (nyk. Ponte Nomentano/Lamentana) -siltaa pitkin Mons Sacer -kukkulan juurella. Sieltä se johti lähes suoraan Nomentumiin kulkien Ficulean kautta. Siksi se tunnettiin myös nimellä *Via Ficulensis*. Nomentumista tie jatkoi varsin suoraan Eretumiin, jossa se yhtyi jälleen Via Salariaan 26 mailipylvään kohdalla. Tämä tekee tien pituudeksi noin 38 kilometriä. Via Nomentanasta on säilynyt jäänteitä useissa kohdissa sen matkalla.

Tien asemapaikat ja niiden väliset etäisyydet olivat:

## Lähteet

## Aiheesta muualla
Via Ostiensis

**Via Ostiensis** oli roomalainen tie, joka kulki Latiumissa Italiassa ja johti Roomasta sen satamakaupunkiin Ostiaan. Se kulki Tiber-joen eteläpuolella.

## Historia

Via Ostiensis kehittyi Ostian sataman myötä. Se oli aina yksi Rooman merkittävimpiä teitä, ja sillä oli kaupungin huippuaikoina paljon liikennettä. Tien merkitys kuitenkin väheni myöhäisantiikin aikana Ostian merkityksen vähenemisen myötä, samalla kun Portus ja sinne johtanut Via Portuensis kasvattivat merkitystään. Via Ostiensista ja Via Campanaa hallinnoi yhteinen ritariluokkaan kuulunut virkamies.

## Reitti

Via Ostiensis sai alkunsa Serviuksen muurien Porta trigemina -portilta ja kulki alkumatkansa Aventinus-kukkulan luoteis- ja lounaispuolelta. Sitten siihen yhtyivät tiet, jotka tulivat Porta Lavernalis ja Porta raudusculana -porteilta. Tämän jälkeen tie kulki Aurelianuksen muurien läpi Porta Ostiensis -portista, joka tunnetaan nykyisin nimellä Porta San Paolo lähellä olevan San Paolo fuori le mura -basilikakirkon mukaan. Se sijaitsi Via Ostiensiksen varrella noin  roomalaista mailia portin ulkopuolella.

Tie seurasi pääosin Tiberin etelärantaa, mutta oikaisi suurempien joenmutkien kohdalla. Kolmen tai neljän mailin päässä Roomasta tie ohitti kylän tai esikaupungin nimeltä Vicus Alexandri. Sen kohdalla Via Laurentina erkani kohti Laurentumia, kun taas Via Ostiensis kääntyi hieman oikealle ja suuntasi tämän jälkeen varsin suoraan kohti Ostiaa. 11 mailin kohdalla Via Ostiensiksesta erkani etelään päin tie, jota pitkin pääsi Laurentumin suunnassa sijainneelle Plinius nuoremman huvilalle yhtä hyvin kuin Via Laurentinaa pitkin. Se tunnetaan nykyisin nimellä Via Laurentina nova, siinä missä vanhaan voidaan viitata nimellä Via Laurentina vetus.

Ostiassa Via Ostiensis jatkui kaupungin pääkatuna. Koko tien pituus Ostiaan oli 14 mailia eli noin 21 kilometriä. *[[Itinerarium Antonini Augusti]]* kuitenkin ilmoittaa etäisyydeksi 16 mailia eli noin 24 kilometriä.

Tiberin toisella eli pohjoispuolella kulkivat Roomasta rannikolle Via Campana ja Via Portuensis.

## Lähteet

## Aiheesta muualla
Fritz (sukunimi)

**Fritz** on muun muassa seuraavien henkilöiden sukunimi:

* Martin Fritz (1994), itävaltalainen yhdistetyn hiihtäjä
* Clemens Fritz (1980),  saksalainen jalkapalloilija
* Taylor Fritz (1997), yhdysvaltalainen tennispelaaja
* Jean Fritz (1915–2017), yhdysvaltalainen lastenkirjailija.
## Katso myös
* Fritz
Via Pompeia

**Via Pompeia** oli roomalainen tie, joka kulki Sisilian itärannikolla ja johti Messenestä Syrakusaan.

## Historia

Via Pompeian rakentamisajankohtaa ei tunneta varmuudella. Sen rakennuttajaksi on arveltu Pompeiusta, joka toimi Sicilian provinssin propreettorina vuonna 82 eaa., ja rakentamisajaksi noin vuosia 82–80 eaa. Via Pompeia oli yksi Sisilian kolmesta roomalaisesta päätiestä saaren pohjoisrannikolla kulkeneen Via Valerian ja etelärannikolla kulkeneen Via Selinuntinan ohella.

## Reitti

Via Pompeia kulki Sisilian itärannikkoa pitkin Messenestä Tauromenionin ja Katanen kautta Syrakusaan. Messenestä sitä jatkoi Via Valeria ja Syrakusasta Via Selinuntina, jotka kummatkin veivät saaren länsikärkeen Lilybaioniin.

Tien asemapaikat ja niiden väliset etäisyydet olivat:

Etäisyydet on yhdistetty *[[Itinerarium Antonini Augusti]]sta* ja *[[Tabula Peutingeriana]]sta*. Näin tien kokonaispituudeksi saadaan 108 roomalaista mailia eli noin 160 kilometriä, mikä täsmää täysin nykyisten Messinan ja Syrakusan väliseen etäisyyteen.

## Lähteet
Via Popilia

**Via Popilia** tai **Via Popillia** voi viitata seuraaviin antiikin aikaisiin roomalaisiin teihin:

* Via Popilia, tie Etelä-Italiassa Capuasta Rhegioniin
* Via Popillia, tie Pohjois-Italiassa Ariminumista Atriaan
Via Portuensis

**Via Portuensis** oli roomalainen tie, joka kulki Tiber-joen pohjoispuolta ja johti Roomasta rannikolle Portuksen satamaan ja sieltä Alsiumiin.

## Historia

Via Portuensiksen rakennutti keisari Claudius samalla kun hän rakennutti Portuksen vanhan Ostian sataman korvaajaksi. Trajanus paransi tietä samoin kuin satamaa myöhemmin. Via Portuensiksen samoin kuin Portuksen itsensä merkitys kasvoi myöhäisantiikin aikana samalla kun Ostian ja sinne johtaneen Via Ostiensiksen merkitys väheni.

## Reitti

Via Portuensis sai alkunsa Tiberin ylittäneeltä Pons Aemilius -sillalta. Tie kulki Aurelianuksen muurien läpi Porta Portuensis -portista. Portti oli kaksikaarinen, mikä kertoo liikenteen suuresta määrästä. Alkumatkan Via Portuensis kulki samaa reittiä kuin vanhempi Via Campana, mutta oikaisi sitä myöhemmin. Tiet erkanivat toisistaan suunnilleen roomalaisen mailin päässä portilta nykyisessä Pozzo Pantaleossa, jonka jälkeen Via Portuensis suuntasi enemmän oikealla eli pohjoisempaa kulkeneelle linjalle kukkulaisempaan maastoon, kun taas Via Campana pysytteli Tiberin laaksossa. Tiet yhtyivät nykyisessä Ponte Galerassa. Etäisyys Roomasta Portukseen oli noin 16 mailia. *[[Itinerarium Antonini Augusti]]ssa* Portuksen sanotaan sijainneen 19 mailin päässä Roomasta, mutta tämä on ilmeisesti virhe. Portuksesta tie jatkoi rannikkoa pohjoiseen, kunnes liittyi Via Aureliaan Alsiumissa.

Tien asemapaikat olivat:

Tämä tekee tien kokonaispituudeksi 34 mailia eli noin 50 kilometriä. Tiestä on löydetty jäänteitä nykyisestä Pozzo Pantaleosta.

## Lähteet
Lars Oftedal

**Lars Oftedal** (3. tammikuuta 1877 Stavanger – 19. huhtikuuta 1932 Stavanger) oli norjalainen juristi, toimittaja ja Venstren poliitikko. Hän istui suurkäräjillä vuosina 1921–1927 ja toimi Norjan sosiaaliministerinä 1921–1922 ja 1924–1926 sekä kauppaministerinä 1922–1923 ja 1928–1931. Ennen poliittista uraansa hän työskenteli *[[Stavanger Aftenblad]]in* uutispäällikkönä.
## Lähteet

## Aiheesta muualla
Hornsrudin hallitus

**Hornsrudin hallitus** oli Norjan hallitus 28. tammikuuta 1928 – 15. helmikuuta 1928. Se oli työväenpuolueen muodostama vähemmistöhallitus.
## Ministerit
**Pääministeri**
* Christopher Hornsrud
**Ulkoministeri**
* Edvard Bull
**Kirkko- ja opetusministeri**
* Olav M. K. Steinnes
**Oikeusministeri**
* Cornelius Holmboe
**Puolustusministeri**
* Fredrik Monsen
**Valtiovarainministeri**
* Christopher Hornsrud
**Kauppaministeri**
* Anton L. Alvestad
**Työministeri**
* Magnus Nilssen
**Maatalousministeri**
* Johan Nygaardsvold
**Sosiaaliministeri**
* Alfred Martin Madsen

## Lähteet
Polaris Media

**Polaris Media** on Norjan kolmanneksi suurin mediakonserni. Se omistaa 72 mediataloa Norjassa ja Ruotsissa. Yhtiö perustettiin vuonna 2008 ja sen pääkonttori on Trondheimissa. Konsernin suurimmat omistajat ovat Schibsted (29 prosenttia) ja NWT Media (26,4 prosenttia).
## Tytäryhtiöt

* Polaris Media Sør
* Polaris Midt Norge
* Polaris Media Nord-Norge
* Polaris Media Vest
* Polaris Media Nordvestlandet
* Stampen Media

## Lähteet

## Aiheesta muualla
* Polaris Media
Rooman keisarikunnan kielet

**[[Rooman valtakunta]]** oli melko monikielinen alue, mutta antiikin klassiset kielet, latina ja kreikka, olivat dominoivassa asemassa.

Latina oli aluksi pienen ihmisjoukon puhuma kieli Tiberjoen varrella. Kieli levisi roomalaisten mukana ensin muualle Apenniinien niemimaalle ja sitten muualle Rooman valloittamille alueille. Erityisen tärkeä asema latinalla oli Rooman armeijassa. Esimerkiksi Octaviuksen valloitettua Egyptin vuonna 30 latinaa alettiin käyttämään paikallisessa hallinnossa johtuen Rooman armeijan vahvasta läsnäolosta uudessa provinssissa.

Rooman valtakunnan romahdettua latina alkoi kehittyä nykyisiksi romaanisiksi kieliksi (muiden muassa espanja, italia ja ranska). Latina itse säilyi katolisen kirkon käyttämänä kielenä.

Aleksanteri Suuren valloitusretkien seurauksena muinaiskreikasta alkoi kehittyä jokseenkin yhtenäinen puhuttu kieli, eli koinee-kreikka. Tätä puhuttiin Rooman valtakunnassa etenkin Vähässä-Aasiassa, Egyptissä ja Syyriassa. Itä-Rooman aikana kreikka korvasi latinan keisarikunnan virallisena kielenä keisari Herakleioksen valtakaudella (610–614). 

Egyptin kieli säilytti asemansa tavallisen kansan ensisijaisena kielenä Egyptin päädyttyä Rooman valtakunnan alaisuuteen. Tästä kehittyi sittemmin koptin kieli, jota Egyptistä lähtöisin olevat koptikristityt käyttävät edelleen liturgisena kielenä.

## Lähteet
Luettelo rajakonflikteista

Tämä on **luettelo [[Konflikti|rajakonflikteista]]**.   

## 1800-luku

## 1900-luku ennen toista maailmansotaa

## 1945–2000-luku

## 2000-luku

## Lähteet
Uzyn

**Uzyn** () on kaupunki Ukrainan Kiovan alueen Bila Tserkvan piirissä. Uzyn sijaitsee Dneprin vesistön Uzynijoen (Uzynka) varrella, maanteitse noin 24 kilometriä piirikeskus Bila Tserkvasta itään ja  linnuntietä 70 kilometriä aluekeskus Kiovan keskustasta etelään.

Tammikuun keskilämpötila on -5,9 ja heinäkuun +19,6 celsiusastetta. Keskimääräinen vuosisademäärä on 530 millimetriä. 

Paikkakunta on tunnettu vuodesta 1651, ja kaupungiksi se nimitettiin vuonna 1971. On myös esitetty, että paikkakunta olisi tunnettu vuodesta 1590 nimellä *Uzenytsja* (), myöhemmin nimellä *Temberštšyna* (). Ukrainan tilastokeskus arvioi kaupungin väkiluvuksi 11&nbsp;921 asukasta (1.1.2022), vuonna 1990 asukkaita oli noin 16&nbsp;600.

Kaupungissa toimii sokerikombinaatti, ja siellä valmistetaan myös purkkiruokaa, leipää, tiiliä ja asfalttia. Kaupungissa on asunut kaksinkertainen Neuvostoliiton sankari, kosmonautti Pavel R. Popovytš. Kaupungin eteläpuolella sijaitsee Uzynin lentotukikohta.


Пам'ятник Павлу Поповичу Узин.jpg|Kosmonautti Popovytšin muistomerkki.
Tu-95 Uzin2.jpg|Museoitu Tupolev Tu-95.


## Lähteet

## Aiheesta muualla

* Uzynin kaupungin hromada  (uzmr.gov.ua)
* Uzynin kaupungin hromadaan kuuluu Uzynin kaupunki ja lähikyliä   (uzmr.gov.ua)
Allegheny (Pennsylvania)

**Allegheny City** oli kaupunki Yhdysvalloissa Pennsylvanian osavaltiossa. Alleghenyn kaupunki lakkasi olemasta, kun Alleghenyjoen toisella puolella sijaitseva Pittsburghin kaupunki liitti sen itseensä vuonna 1907.

Alleghenyn kunta perustettiin vuonna 1828, ja siitä tuli kaupunki vuonna 1840. Kaupungin teollistuessa se toteutti useita kuntaliitoksia viereisten kuntien kanssa, kuten teki myös viereinen kaupunki Pittsburgh. Vuonna 1906 Pennsylvaniassa säädettiin laki, jonka mukaan kuntaliitokseen riitti se, että enemmistö molempien kuntien yhteenlasketuista äänistä hyväksyi kuntien yhdistymisen. Suurin osa Alleghenyn asukkaista vastusti kuntaliitosta, mutta väkirikkaamman Pittsburghin asukkaat kannattivat sitä, minkä seurauksena kaupungit yhdistettiin. Yhdistyneen kaupungin nimeksi jäi Pittsburgh. Pittsburghista tuli kuntaliitoksen myötä Yhdysvaltojen kahdeksanneksi suurin kaupunki.

## Lähteet
Kuusjärvi (Outokumpu)

**Kuusjärvi** on kylä Outokummun kaupungissa. Kylä sijaitsee samannimisen järven rannalla noin viisi kilometriä kaupungin keskustan lounaispuolella valtatien 9 varrella. Vuoteen 1956 saakka se oli silloisen Kuusjärven kunnan hallinnollinen keskus.

Arkkitehti Ferdinand Öhmanin suunnittelema, uusgotiikkaa edustava Kuusjärven kirkko on valmistunut vuonna 1878. Kirkko toimi silloisen Kuusjärven seurakunnan pääkirkkona vuoteen 1968 asti, jolloin Kuusjärven kunta muutti nimensä Outokummun kauppalaksi ja seurakunta vaihtoi nimensä Outokummun seurakunnaksi. Pääkirkoksi tuli Outokummun kirkko.
## Tunnettuja henkilöitä, joiden syntymäpaikaksi on kirjattu Kuusjärvi
* Heikki Kirkinen, historioitsija
* Pentti Kotiranta, pianisti
* Esko Kovero, näyttelijä
* Esko Kuusela, kauppaneuvos
* Pirkko Laakkonen, kansanedustaja (SKL)
* Vuokko Muje, kirjailija, sanoittaja
* Jari Pehkonen, näyttelijä
* Matti Rönkä, toimittaja, kirjailija
* Pertti Voutilainen, Outokumpu Oy:n johtoon kuulunut vuorineuvos

## Lähteet
Sardinian ralli 2018

**Sardinian ralli 2018** oli rallin maailmanmestaruussarjan kilpailu kaudella 2018. Kilpailu ajettiin 7.&ndash;10 heinäkuuta 2018. Kilpailussa ajettiin 20 erikoiskoetta, joiden pituus yhteensä oli . Siirtymiä oli yhteensä , jolloin rallin kokonaispituus oli .

## Tapahtumia
Sébastien Ogierin kartanlukija Julien Ingrassia unohti aikakortin erikoiskokeen 19 alkuun, mutta Ott Tänak kuljetti sen perille. Ilman aikakorttia kaksikkoa ei oltaisi päästetty viimeiselle erikoiskokeelle. Ogier ja Ingrassia saivat sakot ulkopuolisen avun saannista. Sakon lisäksi heille määrättiin pisteiden menetys ehdollisena mikäli rike toistuisi ennen kauden loppua.

## Erikoiskokeet
Shakedown ja ensimmäinen erikoiskoe ajettiin torstaina 7. heinäkuuta.

## Tulokset

## Lähteet

## Aiheesta muualla

* Rally-Maps.com erikoiskokeet kartalla
Iver Huitfeldt

**Iver Huitfeldt** (5. joulukuuta 1665 Halden – 4. lokakuuta 1710 Køgenlahti) oli norjalaissyntyinen Tanskan laivaston kommodori. Hän aloitti sotilasuransa Alankomaiden ja Ranskan palveluksessa. Huitfeldtista tuli Tanskassa ja Norjassa sotasankari, kun hän Køgenlahden meritaistelussa vuonna 1710 esti ruotsalaisia käymästä tanskalaisalusten kimppuun sillä seurauksella, että hänen oma aluksensa syttyi palamaan ja räjähti.

Dannebroge caught on fire.jpg|Huitfeldtin komentama *Dannebrog* tulessa Køgenlahden meritaistelussa vuonna 1710. 
Langelinie 2005-02.jpg|Huitfeldtin ja hänen miehistönsä muistomerkki Kööpenhaminassa.

## Katso myös
* Iver Huitfeldt -luokka

## Lähteet

## Aiheesta muualla
Victoria terrasse

**Victoria terrasse** on Oslon keskustassa sijaitseva uusrenessanssityylinen rakennuskompleksi. Se rakennettiin vuosina 1884–1890, ja siinä oli alun perin kalliita asuntoja. Henrik Ibsen asui rakennuksessa vuosina 1891–1895. Vuonna 1913 Victoria terrasse myytiin valtiolle hallintorakennukseksi.

Toisen maailmansodan aikana Victoria terrassessa toimi Saksan salainen poliisi Gestapo, jossa harjoitettiin muun muassa kidutusta. Liittoutuneet yrittivät kahdesti ilmapommittaa rakennusta, mutta molemmilla kerroilla pommit menivät ohi. Uudenvuodenaaton 1944 pommituksessa tuhoutui viereinen rakennus osoitteessa Drammensveien 2, johon rakennettiin myöhemmin ulkoministeriön päämaja. Toinen pommi räjähti täyden raitiovaunun vieressä, ja myös kuninkaallisen linnan puistoon syntyi kraatereita. Virallisten lukujen mukaan 77 norjalaista siviiliä sai surmansa pommituksissa.

Sodan jälkeen rakennuksessa rakennus on ollut poliisilaitoksen ja ulkoministeriön käytössä. Poliisilaitos muutti rakennuksesta vuonna 2000 ja ulkoministeriö on siirtymässä hallintokortteliin vuonna 2025. Tämän johdosta Victoria terrasse aiotaan myydä.

Victoria terrasse on nimetty tuolloisen Ruotsi-Norjan kruununprinssin Kustaa V:n puolison Viktorian mukaan.

Hilsen fra Christiania (34063609700).jpg|Victoria terrasse oslolaisessa maisemapostikortissa 1900-luvun alussa. 
Bombet bygård 31.desember 1944 A-70036 Ua 0001 006.jpg|Uudenvuodenaatto 1944. Liittoutuneiden ilmapommitus on osunut harhaan ja tuhonnut raitiovaunun.
Gestapo på UD.jpg|Muistolaatta talon seinässä kertoo Gestapon toiminnasta toisessa maailmansodassa.
Victoria Terrasse 11 - Oslo 2015-09-12-045c.jpg|Victoria terrassen portaikkoa.


## Lähteet

## Aiheesta muualla
Antero Luomajärvi

**Antero Eero Eevertti Luomajärvi** (s. 11. helmikuuta 1943 Hämeenkyrö) on suomalainen agronomi, maanviljelijä ja eläköitynyt opettaja ja rehtori, joka on saanut maanviljelysneuvoksen arvonimen.

Luomajärven vanhemmat olivat maanviljelijä Eero Ensio Luomajärvi ja Aili Aliisa Rajala. Hänen puolisonsa vuodesta 1968 on agronomi Ulla Helvi Helena Laurila. Luomajärvi tuli ylioppilaaksi Hämeenkyrön yhteiskoulusta 1965 ja valmistui agronomiksi kotieläintieteen alalta Helsingin yliopistosta 1971. Opettajaksi hän auskultoi 1973. Luomajärvi oli Tarvaalan maatalousoppilaitoksen va. maatalousopettaja 1972, Etelä-Pohjanmaan karjatalouskoulun va. karjatalousopettaja ja johtaja 1972–1973 ja karjatalousopettaja ja johtaja 1973–1980, Ilmajoen maatalousoppilaitoksen rehtori 1981–1995, Seinäjoen ammatillisen korkeakouluopetuksen kuntayhtymän Ilmajoen maatalousoppilaitoksen rehtori ja tilanhoitaja 1995–2002 ja Seinäjoen ammattikorkeakoulun vararehtori ja luonnonvara-alan koulutusyksikön johtaja 1999–2002. Seinäjoen ammattikorkeakoulu päätti Luomajärven jo eläköidyttyä siirtää agrologikoulutuksen Ilmajoelta Seinäjoelle. Maanviljelystä Luomajärvi on harjoittanut sekä Viljakkalassa että Evijärvellä. Luomajärvellä oli työuransa ainaka myös useita asiantuntija- ja luottamustehtäviä. Maanviljelysneuvoksen arvonimen hän sai 1999.

## Lähteet
Hartiahuivikyyhky

**Hartiahuivikyyhky** (*Caloenas nicobarica*) on lintulaji, joka elää itäisen Intian valtameren ja eteläisen Tyynenvaltameren rannikkoalueilla. Hartiahuivukyyhky on ainut Caloenas-suvun elossa oleva laji. Hartiahuivikyyhky on sukupuuttoon kuolleen dodojen lähin elossa oleva sukulaislaji.

## Lähteet

## Aiheesta muualla
* Avianbird: Nicobar Pigeon
* Scientificlib: Caloenas nicobarica
Luomajärvi

**Luomajärvi** tarkoittaa seuraavia:

## Järvi
* Alinen Luomajärvi, järvi Ylöjärvellä Karhejärven alueella
* Luomajärvi, järvi Jämsässä Partalan kylän lähellä
* Luomajärvi, järvi Kannonkoskella Hetoperän lähellä
* Luomajärvi, järvi Ylöjärvellä Luoteen kylän lähellä
* Pieni Luomajärvi, järvi Kannonkoskella Hetoperän lähellä
* Ylinen Luomajärvi, järvi Ylöjärvellä Karhejärven alueella

## Sukunimi
*Antero Luomajärvi (s. 1943), agronomi, maanviljelijä, opettaja ja rehtori, maanviljelysneuvos
Unter den Lindenin metroasema

**Unter den Linden** on Berliinin metron asema Unter den Linden ja Friedrichstraße -katujen risteyksessä, Mitten kaupunginosassa. Asemaa käyttävät linjat U5 ja U6. Asema avattiin joulukuussa 2020 osana U5 ja U55 -linjojen yhdistämistä, johon kuuluvat myös Museumsinselin ja Rotes Rathausin metroasemat. Aiemmin nykyinen Brandenburgin portin metroasema kantoi nimeä *Unter den Linden*.

## Lähteet
Marianne Borgen

**Marianne Borgen** (s. 2. kesäkuuta 1951 Oslo) on Oslon nykyinen pormestari. Hänet valittiin virkaan vuonna 2015 ensimmäisenä sosialistisen vasemmistopuolueen poliitikkona. Borgen valmistui sosiologiksi Oslon yliopistosta vuonna 1979, ja samana vuonna hänet valittiin Oslon kaupunginvaltuustoon. Hän istui siellä vuoteen 1983 ja nousi uudelleen valtuustoon vuonna 1995. Vuosina 1989–2005 hän oli varasijalla suurkäräjille.
## Lähteet

## Aiheesta muualla
Safari-ralli 1994

**Safari-ralli 1994** (viralliselta nimeltään *42. Trust Bank Safari Rally*) oli rallin maailmanmestaruussarjan kilpailu kaudella 1994. Kilpailu järjestettiin 31. maaliskuuta &ndash; 3. huhtikuuta 1994. Kilpailu oli kauden kolmas. Kilpailu ajettiin avoimilla tieosuuksilla, joilla oli 58 aikatarkastuspistettä. Rallissa oli 23 kilpailtua osuutta, joiden yhteispituus oli . Rallin kokonaispituus oli  .

Kilpailuun lähti 43 autokuntaa, joista 14 pääsi maaliin.

## Tulokset

## Lähteet
Knjaz

**Knjaz** () on historiallinen slaavilainen aatelinen arvonimi, jota käytettiin historian eri aikoina muinaisissa slaavilaisissa maissa. Sanan merkitys on muuttunut historian aikana. Aluksi termiä käytettiin tarkoittamaan slaavilaisen heimon päällikköä. Myöhemmin, feodaalisen valtiollisuuden kehittyessä, siitä tuli valtion hallitsijan arvonimi. Myöhemmin Venäjällä termi *knjaz* () tuli tarkoittamaan ruhtinaan arvonimeä. *Knjaz* on lainasana germaanisen kantakielen sanasta **kuningaz*.

## Lähteet

## Aiheesta muualla
Bahamantemppelipuu

**Bahamantemppelipuu** (*Plumeria obtusa*) on oleanterikasvien (Apocynaceae) heimoon, temppelipuiden (*Plumeria*) sukuun kuuluva kasvilaji. Se on pieni, pyöreälatvuksinen puu, joka kasvaa tavallisesti 3–4,5 metriä korkeaksi, mutta joskus lähes 8 m korkeaksi. Sen lehdet ovat enintään 20 cm pitkiä, muodoltaan vastapuikeita ja väriltään kiiltäväntummanvihreitä. Kukat ovat viisiterälehtisiä ja halkaisijaltaan noin 4 cm. Kukat ovat väriltään valkoisia, mutta niissä on keltainen keskusta. Kukat kasvavat rykelminä ja niitä esiintyy keväästä syksyyn. Voimakkaimmin bahamantemppelipuu kukkii yleensä heinä–elokuussa. Hedelmät ovat palkomaisia ja pituudeltaan noin 7–13 cm. Kasvatettuihin puihin muodostuu kuitenkin vain harvoin hedelmiä.

Bahamantemppelipuu on kotoisin Bahamalta sekä Isoilta Antilleilta, mutta sitä kasvatetaan laajalti ympäri tropiikkia eri puolilla maailmaa. Viileämmässä ilmastossa kasvia voi kasvattaa kasvatusastiassa pitäen kasveja talvet sisätiloissa. Kasvia voi lisätä helposti varsipistokkaista.

## Lähteet
* Missouri Botanical Garden: ''Plumeria obtusa'' 

### Viitteet

## Aiheesta muualla
* JSTOR Global Plants: ''Plumeria obtusa''
Rio Bermejo

**Rio Bermejo** ('Punainen joki') on Paraguayn lisäjoki, joka saa alkunsa Boliviasta ja virtaa kaakkoon. Sen pituus on 1&nbsp;224 kilometriä, ja se jakautuu useaan haaraan.

## Lähteet

## Aiheesta muualla

## Kuvia

Rio bermejo(pcia. roca -chaco)-.jpg|Rio Bermejo Presidencia Rocasssa Argentiinan Gran Chacossa.
Rio Bermejo.jpg|Bermejo Puente Lavallesta ylävirtaan.
Quadrilateral Security Dialogue

**Quadrilateral Security Dialogue** (QSD), joka tunnetaan yleisesti nimellä Quad, on strateginen turvallisuusvuoropuhelu Australian, Intian, Japanin ja Yhdysvaltojen välillä, jota ylläpidetään jäsenmaiden välisillä neuvotteluilla. Tätä diplomaattista ja sotilaallista järjestelyä pidetään laajalti vastauksena Kiinan taloudellisen ja sotilaallisen voiman kasvuun.

## Lähteet

## Aiheesta muualla
Rooman puhuvat patsaat

**Rooman puhuvat patsaat** tarkoittavat 1600-luvulla alkanutta roomalaisten aloittamaa tapaa kirjoittaa nimettömiä poliittisia solvauksia eli paskilleja *(*it. *pasquinade)* paperilapuille, joita kiinnitettiin julkisiin patsaisiin. Yksi "puhuvista patsaista" oli Babuino. Muita olivat Madama Lucrezia Piazza Venezialla, Pasquino (josta myös nimi paskilli) lähellä Piazza Navonaa, Abate Luigi ja Marforio.

## Lähteet

* 

### Viitteet
Fagnanojärvi

**Fagnanojärvi** (esp. *Lago Fagnano*, myös *Lago Cami* tai *Lago Kami*) on järvi Tulimaan pääsaarella Isla Grande de Tierra del Fuegolla. Se on itä–länsisuunnassa pitkulainen, noin 100 km pitkä järvi. Järven ympärillä on alle 1500 metrin korkeuteen kohoavia vuorijonoja, joiden vuorilla on pieniä vuoristojäätiköitä yli 1000 metrin korkeudessa. Alueen nykyinen ilmasto on melko kuiva ja viileä; alueen vuotuinen sademäärä on 550 mm ja keskilämpötila +6°C.

Fagnanojärvi on osa Etelä-Amerikan ja Scotian laattojen välistä siirroslinjaa, joka kulkee Isla Grande de Tierra del Fuegon läpi. Alue on tektonisesti aktiivista, joskin sen seisminen aktiivisuus on ollut nykyisin vähäistä. Aiemmin alueella on kuitenkin esiintynyt voimakkaitakin maanjäristyksiä, muun muassa vuonna 1949.

## Lähteet

## Aiheesta muualla
Varsiluomi

**Varsiluomi** on pieni hyvänlaatuinen kasvain, joka muodostuu ensisijaisesti alueille, joissa iho poimuuntuu (tai hankaa yhteen), kuten kaulaan, kainaloon ja nivusiin. Niitä voi esiintyä myös kasvoilla, yleensä silmäluomissa. Varsiluomen pinta voi olla sileä tai epäsäännöllinen, ja se usein rippuu ihon pinnasta lihaisan varren varassa. Mikroskooppisesti varsiluomi koostuu fibrovaskulaarisesta ytimestä, jossa on joskus myös rasvasoluja ja jota peittää epämääräinen orvaskesi. Parranajo, vaatteet, korut tai ihottuma voivat ärsyttää varsiluomia.

## Etiologia

Varsiluomien uskotaan syntyvän ihon hankaamisesta ihoa vasten, koska niitä löytyy niin usein ihon rypyistä ja poimuista. Tutkimukset ovat osoittaneet vähäriskisten ihmisen papilloomavirusten 6 ja 11 olemassaolon varsiluomissa, mikä viittaa mahdolliseen rooliin niiden patogeneesissä , vaikka vuoden 2012 tutkimuksessa ei löydetty yhteyttä varsiluomien ja joko pienen tai korkean riskin HPV:n välillä.  Varsiluomia on raportoitu olevan 46 % yleisestä väestöstä .  Kausaalisen geneettisen komponentin uskotaan olevan olemassa.  Ne ovat myös yleisempiä naisilla kuin miehillä. Varsiluomen uskottiin aikoinaan liittyvän kolorektaalisiin polyyppeihin, mutta tutkimukset ovat osoittaneet, ettei tällaista yhteyttä ole.  Harvoin ne voivat liittyä Birt-Hogg-Dubén oireyhtymään, akromegaliaan tai munasarjojen monirakkulatautiin . 

Kohonnut verensokeri ja insuliini liittyvät tuntemattoman mekanismin kautta lisääntyneeseen varsiluomien esiintymiseen. 

## Hoito
Haluttaessa tai perustellun poiston voi tehdä ihotautilääkäri, yleislääkäri tai vastaavasti koulutettu ammattilainen, joka voi käyttää kauterisaatiota, kryokirurgiaa, leikkausta, laseria tai kirurgista ligaatiota varsiluomen poistamiseen.   Saatavilla on myös erilaisia kotihoitoja, mutta useimpia niistä ei ole tieteellisesti todistettu ja jotkut (esim. teepuuöljy ) voivat aiheuttaa allergisia ihoreaktioita. 

## Lähteet
Costa Rican historia

**Costa Rican historia** ulottuu tuhansia vuosia taakse ja käsittää sekä alkuperäiskansojen kulttuurit että espanjalaisen siirtomaa-ajan ja itsenäisyyden saavuttamisen. 

Varhaisimmat merkit ihmisasutuksesta Costa Rican alueelta ovat peräisin 10000 vuoden takaa. Ensimmäinen Costa Ricassa käynyt eurooppalainen, Kristoffer Kolumbus, saapui maan rannikolle vuonna 1502. Niinä aikoina, kun Kolumbus saapui Costa Rican alueelle, alueella eli neljä vallitsevaa intiaaniheimoa. Näitä olivat karibit, jotka asuivat rannikolla sekä lounaassa asuvat borucat, chibchat ja diquit. 

Costa Ricasta tuli varsinainen Espanjan siirtomaa vuonna 1562. Espanjalaisten kiinnostus siirtomaahan oli kuitenkin melko vähäistä. Espanjalaiset suosivat asuinpaikkoina enimmäkseen Meksikoa ja Perua. 1540 alkaen Costa Rica kuului "Uuteen Espanjaan". 1561 alkaen Juan de Cavallon oli ensimmäinen merkittävä kolonisaation johtaja. 

Vuonna 1808 kahvin viljely levisi Kuubasta Costa Ricaan, ja siitä tuli merkittävin viljelykasvi. 1823 Costa Rica yhtyy Keski-Amerikan Yhdistyneisiin Provinsseihin, joihin kuuluivat myös Nicaragua, Honduras, Guatemala ja El Salvador. Costa Rica itsenäistyi lopullisesti vuonna 1838. Juan Rafael Moran johtamalla Costa Ricalla oli vuosina 1849–1859 merkittävä asema Keski-Amerikan vastarintaliikkeessä yhdysvaltalaista Nicaraguan vallannutta William Walkeria vastaan. Vuonna 1859 Costa Ricassa tapahtui vallankaappaus. Vuosina 1870–1882 Costa Ricassa innoitettiin kansainvälisiä rautateiden rakentamishankkeita. 1917–1919 Costa Ricassa tapahtui vallanvaihtoa. Vuonna 1948 Costa Ricassa oli lyhytaikainen sisällissota. 1950-luvun lopulta 1970-luvun alkuun Costa Rican hallinnossa valtaa pitivät yleensä konservatiiviset suuntaukset, jotka alkoivat menettää valta-asemaansa 1970-luvulla.

## Lähteet
Shebitku

**Shebitku** (myös **Shabataka**) oli muinaisen Egyptin 25. dynastian hallitsija eli faarao vuosina 702–690 eaa.  Hän oli faarao Sabakon poika.

Shebitku suhtautui Assyriaan edeltäjiään vihamielisemmin. Vuonna 701 eaa hän johdatti armeijansa puolustamaan Jerusalemia, mutta liittouma kärsi tappion Palestiinassa. Juudan kuningas Hiskia antautui Assyrialle ja joutui maksamaan raskaat lunnaat, jotta Jerusalemia ei olisi tuhottu. Vanhan testamentin mukaan Assyrian armeijaan iski rutto, joka pelasti egyptiläiset ja heprealaiset täydelliseltä tappiolta. Herodotos puolestaan kertoo, että assyrialaisten perääntyminen johtui hiiriparvista, jotka söivät heidän aseensa.

Shebitku rakennutti rakennuksia Thebaan sekä Karnakin pyhän järven rannalle kappelin ja Luxoriin reliefejä. Myös Memfisiin ja Kawaan rakennettiin hänen valtakaudellaan. Shebitku on haudattu pyramidiin numero 18 el-Kurrussa. Haudasta on löydetty esineistöä sekä kallo ja luita.

## Lähteet